Peloponnes
Peloponnes (yun. Πελοπόννησος) — Balkan yarımadasının cənub hissəsində yerləşən yarımada. Peloponnes həmçinin yarımadanın böyük bir hissəsini tutan Yunanıstanın periferiyası (inzibati vahid) adlanır. Yarımadanı Balkan yarımadası ilə Korinf bərzəxi birləşdirir. Yarımadanın sahəsi — 22 200 кm², sahil xətti 1100 km; ən hündür nöqtəsi — Tayget silsiləsində yerləşən Ayos-İlios dağıdır (2404 m). Yarımadanın əhalisi — 902 min nəfərdir.